CELEX: 62022TN0212
Language: fi
Date: 2022-04-21 00:00:00
Title: Asia T-212/22: Kanne 21.4.2022 – Prigozhina v. neuvosto

20.6.2022   
            
            
               FI
            
            
               Euroopan unionin virallinen lehti
            
            
               C 237/62
            
         
      Kanne 21.4.2022 – Prigozhina v. neuvosto
      (Asia T-212/22)
      (2022/C 237/81)
      Oikeudenkäyntikieli: ranska
      
         Asianosaiset
      
      
         Kantaja: Violetta Prigozhina (Pietari, Venäjä) (edustaja: asianajaja M. Cessieux)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että Violetta Prigozhinan kanne voidaan ottaa tutkittavaksi, ja
               
            Kantajaa koskevilta osin
      
                  —
               
               
                  kumoamaan 23.2.2022 tehdyn neuvoston päätöksen (PESC) 2022/265, jolla muutettiin päätöstä 2014/145/PESC (1),
               
            
                  —
               
               
                  kumoamaan 23.2.2022 annetun neuvoston täytäntöönpanoasetuksen (EU) 2022/260, jolla pantiin täytäntöön asetus (EU) 269/2014 (2),
               
            
                  —
               
               
                  toteamaan, että Violetta Prigozhinan nimi on joka tapauksessa poistettava viipymättä riidanalaisista toimista,
               
            
                  —
               
               
                  määräämään Euroopan neuvoston korvaamaan oikeudenkäyntikulut unionin yleisen tuomioistuimen työjärjestyksen 87 ja 91 artiklan mukaisesti.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu perusteluvelvollisuuden laiminlyöntiin. Kantaja väittää, että neuvosto ei ole noudattanut riidanalaisia toimia koskevaa perusteluvelvollisuutta, koska se ei ole esittänyt ainoatakaan täsmällistä seikkaa, joka tukee kantajan nimen mainitsemista riidanalaisten päätösten tekstissä, eikä merkintää koskevaa logiikkaa voi ymmärtää.
               
            
                  2)
               
               
                  Toinen kanneperuste, joka perustuu aineellista lainmukaisuutta koskevaan puutteeseen. Kantaja väittää, että perusteluja rasittavat tosiseikkoja koskevat virheet, joiden vuoksi niillä ei ole riittävää perustaa, ja niissä on ilmeinen arviointivirhe. Kantaja riitauttaa sen, että hänellä olisi tällä hetkellä yhteys yhtiöön Concord Management and Consulting Llc. Hän riitauttaa myös sen, että hänen pojallaan olisi yhteys Groupe Wagneriin ja ettei yhteyksistä hänen poikansa kanssa voida joka tapauksessa pätevästi päätellä, että hän olisi voinut jollakin tapaa myötävaikuttaa minkäänlaiseen Ukrainan alueellisen koskemattomuuden loukkaamiseen.
               
            
                  3)
               
               
                  Kolmas kanneperuste, joka perustuu vallan väärinkäyttöön. Kantajan mukaan hänen nimensä sisällyttämisellä tosiasiassa tavoiteltu päämäärä on todellisuudessa tavoittaa välillisesti hänen poikansa Jevgeni Prigožin.
               
            
                  4)
               
               
                  Neljäs kanneperuste, joka perustuu perusoikeuksien loukkaamiseen. Kantaja väittää, että hänen nimensä sisällyttämistä koskevien perusteluiden epätäsmällisyys estää häntä keskustelemasta niistä hyödyllisellä tavalla.
               
            
                  5)
               
               
                  Viides kanneperuste, joka perustuu perusoikeuksien loukkaamiseen. Kantaja väittää, että häneen sovellettavat rajoittavat toimenpiteet ovat epäsuhtaisia siltä osin kuin niillä ei voida saavuttaa neuvoston tavoittelemaa päämäärää.
               
            
         (1)  Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta tehdyn neuvoston päätöksen 2014/145/PESC muuttamisesta 23.2.2022 tehty neuvoston päätös (PESC) 2022/265 (EUVL 2022, L 42 I, s. 98).
      
         (2)  Asetuksen (EU) 269/2014 täytäntöönpanosta 23.2.2022 annettu neuvoston täytäntöönpanoasetus (EU) 2022/260 (EUVL 2022, L 42 I, s. 3).